google/wiki40b huggingface dataset:
Spoluhláskové písmo

Názov abdžad/abgad

Názov abdžad (podobne ako názov abugida) navrhol v roku 1990 Peter T. Daniels podľa arabského slova abdžad. To pochádza z názvov prvých štyroch písmen arabskej abecedy ﺍ (álíf), ﺏ (bá), ﺝ (džím) a ﺩ (dál) podľa historického poradia arabskej abecedy. V tej istej práci Daniels poznamenáva, že Alan Corré navrhuje názov abgad, aby sa tak vyjadrila semitská (a nie vyslovene spisovnoarabská) etymológia výrazu.

Rozdiel voči podobným písmam

Spoluhláskové písmo sa od pravého hláskového písma líši v tom, že má grafémy len pre spoluhlásky. Od slabičných písiem sa líši tým, že v slabičných písmach sú samohlásky zahrnuté v graféme a všetky odchýlky od tejto štandardnej vokalizácie sa musia vyznačiť samohláskovými značkami.

Výskyt

Všetky spoluhláskové písma patria medzi semitské písma a písma z nich odvodené. Spoluhláskové písmo je napr. arabské písmo (vrátane perzského písma a pod.), hebrejské písmo, aramejské písmo, fenické písmo, avestské písmo a tifinag.
Egyptské písmo bolo skôr logokonsonantické písmo. Ugaritské písmo bol rozšírený abdžad. Obidve písma teda patria pod spoluhláskové písmo iba pri aplikovaní širších definícií termínu spoluhláskové písmo.

Príklad použitia

Keby slovenčina používala spoluhláskové písmo, vyzeralo by to asi takto: Nd Ttr s blsk, hrm dv bj. (namiesto: Nad Tatrou sa blýska, hromy divo bijú.)
V hlavnom spoluhláskovom písme súčasnosti - v arabskom písme - sa normálne zapisujú len spoluhlásky a dlhé samohlásky (tie sa zapisujú pomocou istých znakov pre spoluhlásky), ale je možné zapisovať aj krátke (a dlhé) samohlásky, a to pomocou diakritických znamienok písaných nad a/alebo pod znaky spoluhlások. Samohlásky si teda čitateľ musí pri normálnom zapisovaní doslova domyslieť.
Takýto typ písma nie je možný v každom jazyku. V semitských jazykoch hrá rozhodujúcu úlohu tzv. spoluhláskový koreň (teda všetky spoluhlásky koreňa slova postavené vedľa seba) a samohlásky nie sú až také dôležité. V jazykoch ako gréčtina a slovenčina, v ktorých samohlásky rozlišujú význam slova, by používanie spoluhláskového písma, teda vynechávanie samohlások pri písaní, spôsobovalo väčšie problémy.
Merceuil

Poloha

Obec má rozlohu 13,8 km². Najvyšší bod je položený 209 m n. m. a najnižší bod 185 m n. m.

Obyvateľstvo

Počet obyvateľov obce je 829 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tour Majunga

Tour Majunga je mrakodrap nachádzajúci sa na predmestí Paríža Puteaux v štvrti La Défense. V januári 2014 dosiahol konečnú výšku 193,05 m a stal sa 3. najvyšším mrakodrapom Île-de-France a aj celého Francúzska, hneď po Tour First a Tour Montparnasse.
Výstavba prebiehala v rokoch 2011 – 2014 a hlavným architektom budovy bol Jean-Paul Viguier. V budove je 47 poschodí a celková podlahová plocha budovy je 69 500 m².
The Day Henry Met

Výťah

Všetky epizódy seriálu sú postavené na rovnakom princípe: Epizóda sa začína, napríklad v epizóde Deň, keď Henry stretol futbalovú loptu, čítaním názvu epizódy deťmi.
V každej epizóde Henry prichádza k danej veci, s ktorou sa privíta, a pýta sa jej, ako sa má. Tak daná vec rozpráva o jej využitiach a možnostiach (napríklad, že futbalová lopta môže skákať, kotúľať sa...). Popritom sa Henry rozpráva o povolaniach s týmito vecami (napríklad futbalista, rozhodca). Podľa okolností sa Henry stáva nejakým povolaním, aby pomohol v situácii.
Na konci každej epizódy Henry s vecami tancuje a spieva o tom, aký pekný deň s danou vecou a ďalšími priateľmi zažil. Potom ho zavolá jeho mama, veci poďakuje za zoznámenie sa a pekný deň a odchádza naspäť k mame.

Poznávacia funkcia

Poznávacia funkcia seriálu sa preniesla aj do kresliacich hier na internete. Na stránke Nick Jr. sú uvedené obrázky daných scén zo seriálu pre vyfarbenie.

Produkcia

Na produkcii seriálu sa podieľali dve spoločnosti sídliace v Dubline – Wiggleywoo  ako produkčná spoločnosť a Monster Entertainment ako distribútor. Tie sa dohodli s riaditeľom spoločnosti Nickelodeon, že cenami ocenený seriál určený pre deti v predškolskom veku The Day Henry Met sa bude vysielať  po celom svete. Tak Nickelodeon získal autorské práva na seriál a teraz ho predal do 177 častí sveta (napr.: Spojené kráľovstvo, Austrália...).
Seriál The Day Henry Met v súčasnosti má veľkú popularitu u predškolských divákoch na staniciach Nick Jr Australia, Nick Jr UK, Nick Jr Česká republika... Nickelodeon v súčasnosti vysiela 26 epizód a vyrába 2.sériu – nových 26 päťminútových epizód. Seriál bol predaný aj viacerým televíziám vo svete – RTÉ (Írsko), TV Ontario, Television Francaise Ontario a Knowledge Network (Kanada), Canal Plus (pre všetky francúzsky hovoriace oblasti na celom svete), ABC (Austrália), Kids TV (Kórejská republika), YLE (Fínsko), SVT (Švédsko) a HMH (USA).
Hudba v seriáli znie v orchestrálnom podaní,  čo je pre malé deti veľmi upokojujúce.

Charakteristika hlavnej postavy

Henry je malý inteligentný chlapec, ktorý sa túži každý deň naučiť sa niečo nové. Stretáva rôzne predmety a neskôr sa vžije do istého povolania, stane sa napríklad rozhodcom, rytierom, či hĺbkovým potápačom. Je otvorený novým priateľstvám, vďaka ktorým sa dozvedá nové informácie.
Steve Austin, animátor série, vytvára scény a postavy neuveriteľne realisticky, hoci  nie sú dokonale nakreslené. Animácia vyzerá  akoby bola načrtnutá ceruzkou, čo robí sériu viac komunikatívnu, pretože nič v živote nie je dokonalé. Susan Broe, producentka seriálu, včlenila množstvo rodinných a všedných tém tak, aby tento seriál zabavil každého diváka.
Poslaním seriálu je preskúmať všetko, čo život ponúka, a byť príjemným ku každému, s kým sa stretnete. Henry je príkladom človeka, ktorý sa teší zo života a správa sa ku každému s úctou a rešpektom, akoby sa mal správať každý.
Montamy

Poloha

Obec má rozlohu 3,67 km². Najvyšší bod je položený 294 m n. m. a najnižší bod 183 m n. m.

Obyvateľstvo

Počet obyvateľov obce je 91 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Obergailbach

Poloha

Obec má rozlohu 8,99 km². Najvyšší bod je položený 387 m n. m. a najnižší bod 234 m n. m.

Obyvateľstvo

Počet obyvateľov obce je 316 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sarreinsming

Poloha

Obec má rozlohu 6,98 km². Najvyšší bod je položený 310 m n. m. a najnižší bod 194 m n. m.

Obyvateľstvo

Počet obyvateľov obce je 1 296 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Medzinárodné letisko Hurgada

Terminál

Letisko má v súčasnosti iba jeden terminál. V posledných rokoch bolo realizované veľké množstvo rozširujúcich prác, vrátane stavby príletovej haly v cene 155 miliónov amerických dolárov.
František Patočka

Život

Narodil sa 20. júna 1927 v Sečovciach. V rokoch 1948 až 1953 absolvoval štúdium na Vysokej škole výtvarných umení v Bartislave u profesorov Jozefa Kostku a Fraňa Štefanuka. Po ukončení štúdia sa vrátil do rodného kraja. Pôsobil najmä v Prešove. Zomrel v roku 2002.
Pôsobil ako pedagóg na Filozofickej fakulte Univerzity Pavla Jozefa Šafárika v Prešove.

Tvorba

Venoval sa komornej tvorbe. Množstvo prác realizoval aj v architektúre zameranej k nefigurálnemu prejavu. Od polovice 60. rokov sa venuje abstraktnej tvorbe. Inšpiroval sa motívmi Zempínskej krajiny a dojmami z tohto kraja. Tie zobrazil vo svojich dielach ako sú napr. Dievča s krčahom, Rodina, Zemplínčanka a pod. Pracoval najmä s kameňom a bronzom. Vytvoril aj množstvo monumentálnych sôch a architektonických prvkov v nadživotnej veľkosti. Jeho monumenty zdobia sninskú nemocnicu, Dom kultúry v Prešove, fontánu v Trebišove, košický Hutník či centrum Humenného.
Plevník-Drienové

Dejiny

Prvá písomná zmienka o obci Plevník-Drienové sa datuje od roku 1354 v spojitosti s Považskobystrickým panstvom, ktoré podľa písomných údajov jestvovalo od 14. storočia. Centrom panstva bol počas celého stredoveku až do konca 18. storočia Považský hrad. Obec sa začala tvoriť na vŕšku pod vrcholom Dúbravky, ako bolo zvykom v tejto dobe. Považská Bystrica mala v 2. polovici 14. storočia približne 40 domov, Plevník asi päť a 40 obyvateľov. V tomto storočí sa rozšíril žľazový a pľúcny mor „čierna smrť“, ktorá vyľudnila celé osady a obce. Cesta pozdĺž toku Váhu bola známa ako obchodná aj vojenská – so smermi na Moravu, Poľska, Uhorska. Poloha bola teda veľmi výhodná. Obec bola evidovaná ako poddanská – žili tu len poddaní. Obyvatelia boli väčšinou pastieri, poľnohospodári a ovocinári. Plevník-Drienové vznikol zlúčením obcí Plevník a Drienové v roku 1952.

Polohopis

Obec Plevník-Drienové sa rozprestiera na ľavom brehu Váhu v južnej časti Bytčianskeho podolia v doline Drienovky. Západnú časť chotára tvoria náplavy Váhu a Drienovky, strednú – pahorkatinnú časť v Manínskych vrchoch tvoria druhohorné horniny s výraznými bradlovými tvrdošmi. Pohorie, ktoré sa tiahne v katastrálnom území obce po jeho ľavej strane patrí do Súľovských vrchov, ktoré sú súčasťou Chránenej krajinej oblasti Strážovské vrchy. Chotár ma značné výškové rozdiely. Stred obce ma nadmorskú výšku 305 m, pro brehu Váhu je to 290 m a na Malom Maníne 812 metrov nad morom. Najvyšší bod je ale na hrebeni Hoľazní v nadmorskej výške 835 m s názvom Havrania skala.
Andel (Côtes-d'Armor)

Poloha

Obec má rozlohu 12,2 km². Najvyšší bod je položený 122 m n. m. a najnižší bod 32 m n. m.

Obyvateľstvo

Počet obyvateľov obce je 1 087 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kamenica (okres Sabinov)

Vodné toky

Na území vznikajú toky Lipianského potoka, Kalinovského potoka a Lúčanky, ktoré sa spájajú a tvoria ľavostranné rameno rieky Torysy.
La Bourboule

Poloha

Obec má rozlohu 12,74 km². Najvyšší bod je položený 1 408 m n. m. a najnižší bod 812 m n. m.

Obyvateľstvo

Počet obyvateľov obce je 1 961 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neuvic-Entier

Poloha

Obec má rozlohu 39,34 km². Najvyšší bod je položený 600 m n. m. a najnižší bod 290 m n. m.

Obyvateľstvo

Počet obyvateľov obce je 952 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brasparts

Poloha

Obec má rozlohu 46,69 km². Najvyšší bod je položený 330 m n. m. a najnižší bod 39 m n. m.

Obyvateľstvo

Počet obyvateľov obce je 1 042 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mondercange

Poloha

Obec má rozlohu 21,4 km². Najvyšší bod je položený 337 m n. m. a najnižší bod 273 m n. m.

Obyvateľstvo

Mondercange má 6227 obyvateľov (2011).
Graf vývoja obyvateľstva:

Ekonomika

S 5.14% bolo v Mondercange nezamestanosť nižšia o 1.83 % ako luxemburský priemer v roku 2010.
Ploštínka

Prameň

Pramení na styku Nízkych Tatier a Liptovskej kotliny, na severnom úpätí vrchu Kalište (986,5 m n. m.) v nadmorskej výške približne 770 m n. m.
Sauveterre (Hautes-Pyrénées)

Poloha

Obec má rozlohu 10,38 km². Najvyšší bod je položený 246 m n. m. a najnižší bod 151 m n. m.

Obyvateľstvo

Počet obyvateľov obce je 168 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kláštor pod Znievom

Dejiny

Prvá písomná zmienka o osade pod hradom Turiec (neskôr sa zaužíval názov Znievský hrad) je v hraničnej listine kráľa Kolomana z roku 1113. V tejto listine sa obec uvádza ako „Villa sancti Ypoliti“. V rokoch 1242-1249 bol hrad sídlom kráľa Bela IV., ktorý založil turčianske prepošstvo. V polovici 13.-teho storočia dostal Kláštor pod Znievom prvé mestské právo v Turci.
V roku 1869 v Kláštore pod Znievom bolo, ako tretie v poradí spomedzi slovenských gymnázií, založené katolícke patronátne gymnázium. 
V učebnom pláne najmodernejšom a najpriebojnejšom zo slovenských patronátnych gymnázií sa kládol dôraz na reálne (prírodovedné) predmety. Od založenia do roku 1874 tu študovalo 669 žiakov z celého Slovenska, najmä z chudobných rodín.
Riaditeľom gymnázia bol Martin Čulen. Ako profesori tu pôsobili Samuel Zachej, Gabriel Zaymus, Matej Korauš a mnohí ďalší. Gymnázium vychovalo viacerých predstaviteľov slovenského národného života, pracovníkov v oblasti národnej kultúry. Študovali tu i spisovatelia Ferko Urbánek a Anton Bielek. Gymnázium bolo zrušené v roku 1874.

Lazany

Pôvodne samostatná obec Lazany bola pripojená ku Kláštoru v roku 1971.

Osada pri Stanici

48°57′22″S 18°51′00″V

Osada pri Stanici vznikla okolo železničnej stanice Kláštor pod Znievom, ktorá je od stredu obce vzdialená asi 4 km. Leží na železničnej trati č. 170 Zvolen – Vrútky.
Johannes Nollé

Životopis

V rokoch 1973 až 1978 študoval históriu, germanistiku, pedagogiku a politológiu na RWTH Aachen. V roku 1978 zložil štátnu skúšku pre učiteľstvo na stredných školách. 
V období 1976 až 1981 pokračoval v štúdiu na kolínskej univerzite, kde v roku 1981 promoval s pracou na tému Nundinas instituere et habere. Epigraphische Zeugnisse zur Einrichtung und Gestaltung von ländlichen Märkten in Afrika und in der Provinz Asia. V Kolíne spolupracoval od roku 1979 do 1982 na projekte "Inschriften griechischer Städte aus Kleinasien" pod vedením Reinholda Merkelbacha, ktorý skúmal nápisy z mesta Efez. V období 1982 až 1985 bol kurátorom zbierky papyrusov kolínskej univerzity. V tom čase podnikol niekoľko expedícii do Turecka. 
V roku 1985 sa stal vedeckým referentom komisie pre históriu a epigrafiku Nemeckého archeologického inštitútu v Mníchove. V roku 1991 habilitoval a začal vyučovať na mníchovskej univerzite.
Jeho vedecká práca je zameraná na dejiny Malej Ázie od doby Chetitov do raného stredoveku, ekonomické a náboženské dejiny rímskeho cisárstva a najmä na numizmatiku a epigrafiku.
Laura Preponová

Osobný život

Je najmladšia z piatich detí. Narodila sa Marjorii (rod. Collová), stredoškolskej učiteľke, a Michaelovi Preponovi, ortopedickému chirurgovi. Preponová má ruský, židovský a írsky pôvod. Jej praprapra starý otec bol generál Joseph Bradford Carr. Jej otec zomrel počas operácie srdca v roku 1993 vo veku 49 rokov. Laura Prepon mala vtedy len 13 rokov. Navštevovala Watchung Hills Regional High School a neskôr študovala v Total Theatre Lab v New York (mesto).
LG Q8

LG Q8 je androidový smartfón, ktorý vyrába spoločnosť LG Electronics. Predstavený bol v júli 2017 a uvedený v auguste.
Obsahuje IPS kapacitný LCD displej s uhlopriečkou 5,2 palca, s rozlíšením 1440x2560 bodov s bodovou hustotou 564 ppi a operačný systém Android 7.0 Nougat.
Používa čipovú sadu Qualcomm MSM8996 Snapdragon 820 podobne ako LG G5 s procesorom Quad-core (2x2,15 GHz Kryo & 2x1,6 GHz Kryo), grafický procesor Adreno 530, operačná pamäť má kapacitu 4 GB, veľkosť úložiska je 32, ktoré je rozšíriteľné microSD kartou do 256 GB.
Kamera je duálna s rozlíšením 13 MP, sekundárna kamera má 5 MP. Batéria je Li-Ion, nie je odnímateľná a má kapacitu 3000 mAh.
Saint-Barthélemy (Landes)

Poloha

Obec má rozlohu 5,66 km². Najvyšší bod je položený 71 m n. m. a najnižší bod 0 m n. m.

Obyvateľstvo

Počet obyvateľov obce je 360 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kilometer za hodinu

Kilometer za hodinu (symbol km/h alebo km·h⁻¹) je odvodená jednotka sústavy SI určujúca rýchlosť priamočiareho pohybu, alebo okamžitú rýchlosť v smere dotyčnice pri krivočiarom pohybe.
Vzhľadom na pomer k základnej jednotke (m/s) sa využíva pri stredne vysokých rýchlostiach, napríklad v doprave.
Verrue

Poloha

Obec má rozlohu 28,44 km². Najvyšší bod je položený 140 m n. m. a najnižší bod 69 m n. m.

Obyvateľstvo

Počet obyvateľov obce je 388 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mórahalomský okres

Mórahalomský okres (maď. Mórahalomi járás) je okres v južnom Maďarsku v Čongrádskej župe. Jeho správnym centrom je mesto Mórahalom.
Mitry-Mory

Poloha

Obec má rozlohu 29,95 km². Najvyšší bod je položený 106 m n. m. a najnižší bod 53 m n. m.

Obyvateľstvo

Počet obyvateľov obce je 18 828 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mats Hummels

Kariéra

Svoju kariéru odštartoval v Bayerne Mníchov, za ktorý však odohral len jeden zápas – 19. mája 2007 debutoval v Bundeslige pod trénerom Ottmarom Hitzfeldom. Inak strávil zvyšok času v rezervnom mníchovskom tíme.
Začiatkom roku 2008 sa presunul do Borussie Dortmund, zatiaľ len na hosťovanie a vytvoril stopérsku dvojicu s Nevenom Subotićom. O rok neskôr prestúpil do Dortmundu za sumu 4,2 milióna eur. V sezónach 2010/11, 2011/12 vyhral s Dortmundom ligový titul. V ročníkoch 2011/12 Borussia zvíťazila aj v DFB-Pokale, keď porazila Bayern Mníchov 5:2. Hummels strelil vo finále jeden gól.
V prvom zápase osemfinále Ligy majstrov 2012/13, 13. februára 2013 proti Šachťoru Doneck sa streleným gólom podieľal na remíze 2:2.
V prvom zápase Borussie v semifinále 24. apríla 2013 proti Realu Madrid chyboval neďaleko vlastného pokutového územia, z čoho rezultoval vyrovnávajúci gól Madridu na priebežných 1:1. Nakoniec ho to až tak mrzieť nemuselo, Borussia zvíťazila rozdielom triedy 4:1 a vytvorila si výbornú pozíciu do odvety. V odvetnom zápase tím Borussie prehral na štadióne Santiaga Bernabeua gólmi ku koncu zápasu 2:0 ale Realu to na postup nestačilo.V máji 2016 podpísal novú päťročnú zmluvu s materským Bayernom Mníchov.V letnom prestupovom období 2019 ho odkúpila Borussia Dortmund za 30,5 miliónov eur.
Dampierre-et-Flée

Poloha

Obec má rozlohu 9,45 km². Najvyšší bod je položený 270 m n. m. a najnižší bod 210 m n. m.

Obyvateľstvo

Počet obyvateľov obce je 132 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bogdanovič (mesto)

Bogdanovič (rus. Богданович) je mesto vo Sverdlovskej oblasti v Rusku. Nachádza sa na rieke Kunara (prítok Pyšmy), 99 km východne od Jekaterinburgu. Počet obyvateľov je 32 856 (2002). V roku 1989 35 983.
Založenie sa datuje do roku 1883-1885 ako železničná stanica, otvorená v roku 1885, status mesta získal Bogdanovič v roku 1947.
Elektróda

Elektróda je časť vodiča, ktorou sa privádza elektrický prúd do danej sústavy (napr. roztoku elektrolytu, plynu, vákua, tuhej látky).
Castelmayran

Poloha

Obec má rozlohu 15,96 km². Najvyšší bod je položený 140 m n. m. a najnižší bod 65 m n. m.

Obyvateľstvo

Počet obyvateľov obce je 1 136 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ekonomický tiger

Ekonomický tiger alebo niekedy hospodársky tiger je označenie, ktoré sa používa pre štáty s dlhodobo nadpriemerným ekonomickým rastom, ktorý je obyčajne sprevádzaný zvýšením životnej úrovne. Tento termín sa prvýkrát použil pre Južnú Kóreu, Singapur, Hongkong a Taiwan (ázijské tigre). Neskôr aj pre Malajziu a Thajsko.
V súčasnosti sú za ekonomických tigrov považované štáty Írsko, pobaltské štáty, Slovensko, Čína, India, Čile a tiež provincia Alberta v Kanade.
Spätne by sa tak mohli označiť štáty Japonsko, Španielsko, Grécko a ďalšie štáty, ktoré zažili prudký ekonomický rast v povojnovej ére, od 50. rokov 20. storočia.
Obdobie, v ktorom ekonomický tiger dosahuje nadpriemerný rast, sa často nazýva ekonomický zázrak (japonský ekonomický zázrak, grécky ekonomický zázrak a pod.).
Derecssko–létavértesský obvod

Derecske–Létavértesský obvod (maď. Derecske-Létavértesi kistérség) je bývalá administratívna jednotka v Maďarsku v Hajducko-bihárskej župe. Jeho sídlom bolo mesto Létavértes.
Poznámky (účtovníctvo)

Poznámky (angl. Notes; po slovensky do júla 2002 Príloha) sú povinná súčasť účtovnej závierky (napríklad) podľa slovenského Zákona o účtovníctve a podľa IFRS. Podľa slovenského práva sú definované tak, že zahŕňajú aj Prehľad peňažných tokov (v IFRS "Výkaz o peňažných tokoch") a Prehľad o pohybe vlastného imania (v IFRS "Výkaz zmien vlastného imania"), podľa IFRS tieto dva prehľady/výkazy Poznámky nezahŕňajú.
Union Station (Washington D.C.)

Union Station je železničná stanica a miesto trávenia voľného času v hlavnom meste USA, Washingtone D.C., ktoré navštevuje každý rok 32 miliónov návštevníkov. Je prestupným miestom diaľkovej železničnej dopravy (Amtrak), rýchlodráhových liniek spoločností MARC a Virginia Railway Express, ako aj liniek washingtonského metra a autobusového terminálu. Bola otvorená v roku 1907 a počas najrušnejšiej prevádzky v priebehu druhej svetovej vojny každý deň cez ňu prechádzalo 200 000 návštevníkov. V roku 1988 prešla kompletnou rekonštrukciou. Stanica je sídlom spoločnosti Amtrak.

Stručná charakteristika

Stanica má dve poschodia. Na hornom poschodí sú koľaje 7 až 20 využívané vysokorýchlostnou linkou Acela Express a rýchlodráhou MARC. Na dolnom sú ostatné diaľkové linky Amtraku a linky spoločnosti Virginia Railway Express. Linky prichádzajúce z juhu prichádzajú prostredníctvom tunela First Street Tunnel. Stanica metra Union Station je najrušnejšou v hlavnom meste U.S.A.
Aleksandrs Semjonovs

Aleksandrs Semjonovs (* 8. jún 1972) je lotyšský hokejový útočník. Meria 181 cm a váži 91 kg (2006).

Klubový hokej

V sezóne 2005/06 bol hráčom klubu Malmö Redhawks v druhej najvyššej švédskej súťaži. Klub, v ktorom hrali aj slovenskí hokejisti Ľubomír Sekeráš a Róbert Tomík postúpil do Elitserien. Ďalší rok hrával za Traktor Čeľabinsk v druhej ruskej lige.
Adam-lès-Vercel

Poloha

Obec má rozlohu 3,19 km². Najvyšší bod je položený 821 m n. m. a najnižší bod 634 m n. m.

Obyvateľstvo

Počet obyvateľov obce je 105 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Egyptská Mau

Pôvod

Egyptská mau bola vyšľachtená v Spojených štátoch v 50. rokoch 20. storočia z pouličných káhirských mačiek.

Dohady a legendy

Egyptská mau sa považuje za egyptskú chrámovú mačku. Táto mačka patrila medzi posvätné plemená a legenda vraví, že práve mau je najoddanejšou služobníčkou bohyne Bastet, ktorá mala telo ženy a hlavu mačky. Vraví sa že len do mau sa mohla bastet prevteliť a tým mohla viac zasahovať do ľudských životov. Doteraz sa traduje, že mau má zázračnú schopnosť predvídať udalosti a keď chce, môže daného človeka vystríhať pred istým nebezpečenstvom.
Dominát

Dominát  je etapa rímskeho cisárstva, ktorá nasledovala po principáte, štátna forma Rímskej ríše od 3. stor. do 5. stor. utvorená Diokleciánovými reformami, ktoré zavŕšil Konštantín I. Veľký.

Význam dominátu

Cisár (dominus et deus = pán a boh) sa stal neobmedzeným vládcom. Jeho moc neobmedzovala žiadna inštitúcia, dokonca ani senát, preto Rím prestal byť hlavným sídelným mestom cisárov. Panovník bol najvyšším veliteľom vojska, jediným zákonodarcom a najvyšším sudcom. Cisárovu neobmedzenú moc a jeho odstup od ostatných ľudí v ríši reprezentoval nový ceremoniál na dvore, keď si museli všetci pred cisárom pokľaknúť. Dominát sa začína nástupom Diokleciána, ktorý uskutočnil veľký počet reforiem.

Koniec dominátu

Od 4. storočia útočili na Rímsku ríšu rôzne barbarské kmene, ktoré spôsobili jej definitívny pád. Roku 395 sa ríša rozdelila na Východorímsku ríšu a Západorímsku ríšu, ktoré mali v nasledujúcich obdobiach rozdielny vývoj. Koniec dominátu sa spája so zánikom Západorímskej ríše roku 476.
Lysimaché (dcéra Abanta)

Lysimaché (starogr. Λυσιμάχη – Lysimaché) je v gréckej mytológii dcéra Abanta z Argu.
Podľa antického autora Apollodora z Atén sa Lysimaché vydala za argejského kráľa Talaa a stala sa matkou synov Adrasta, Parthenopaia, Prónaka, Mékistea, Aristomacha a dcéra Erifyly, ktorá sa vydala za Amfiaraa.
V inej verzii od Pausania sa Talaos oženil sa s Lysianassou, dcérou sikyónskeho kráľa Polyba.
Bratři v triku

Bratři v triku je najstaršie české filmové štúdio vyrábajúce animované filmy (už od roku 1945). Vtedy bolo jedným z viacerých samostatných ateliérov, štúdií a tvorcov animácie, ktorí boli za totality bez výnimky dotlačení pod centrálny dozor štátneho podniku Krátky film. Slávne logo štúdia, traja klaňajúci sa chlapčekovia v pruhovaných tričkách, navrhol neskorší autor známeho Krtka Zdeněk Miler.
V tomto štúdiu vzniklo viac ako 1600 animovaných filmov, za ktoré získalo stovky medzinárodných ocenení vrátane Oscara.
Dnes má toto oddelenie privatizovaného Krátkeho filmu asi 35 zamestnancov. Špecializuje sa na kreslené filmy a úzko spolupracuje s ďalším oddelením Krátkeho filmu, Štúdiom Jiřího Trnky (pôvodne samostatným štúdiom Jiřího Trnky postihnutým rovnakým osudom ako ostatné), ktoré vyrába bábkové filmy.